Document ID: 32005D0288

32005D0288
L 088/10
JURNALUL OFÍCIAL AL UNIUNII EUROPENE
DECIZIA COMISIEI
din 18 martie 2005
de modificare a Deciziei 97/80/CE de stabilire a dispozițiilor de aplicare a Directivei 96/16/CE a Consiliului privind anchetele statistice care trebuie efectuate în sectorul laptelui și al produselor lactate
[notificată cu numărul C(2005) 754]
(Text cu relevanță pentru SEE)
(2005/288/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui și al produselor lactate (1), în special articolul 5 alineatul (2) și articolul 6 alineatul (1),
întrucât:
(1)
Articolul 5 alineatul (2) din Directiva 96/16/CE prevede că statele membre comunică anual Comisiei informații metodologice în conformitate cu un chestionar standard stabilit de Comisie.
(2)
Regulamentul (CE) nr. 1059/2003 al Parlamentului European și al Consiliului din 26 mai 2003 privind stabilirea unui nomenclator comun al unităților teritoriale de statistică (NUTS) (2) stabilește cadrul juridic pentru statisticile comunitare defalcate pe unități teritoriale; în consecință, trebuie utilizat noul nomenclator (NUTS) pentru transmiterea de date referitoare la cantitatea de lapte de vacă produsă de exploatațiile agricole la nivel regional.
(3)
Având în vedere importanța economică din ce în ce mai mare a conținutului de proteine din lapte, crește necesitatea de a avea informații statistice privind conținutul de proteine din principalele produse lactate.
(4)
Este necesară modificarea și completarea dispozițiilor Deciziei 97/80/CE a Comisiei din 18 decembrie 1996 de stabilire a dispozițiilor de aplicare a Directivei 96/16/CE a Consiliului privind anchetele statistice care trebuie efectuate în sectorul laptelui și al produselor lactate (3).
(5)
Măsurile prevăzute de prezenta decizie sunt conforme cu avizul Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Decizia 97/80/CE se modifică după cum urmează:
1.
La anexa II, se adaugă tabelele H și I prevăzute în anexa I la prezenta decizie.
2.
Anexa III se înlocuiește cu anexa II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 18 martie 2005.

Labels: 17
19
6